|  |  |  |  |  |
| --- | --- | --- | --- | --- |
| **Tantárgy neve: Kisgyermekkor pedagógiája** | | | | |
| **Tantárgy kódja: NFP\_CG203K3** | | | | |
| **Kredit:**  3 | **Félév:**  II. | **Heti**  **óraszám:**  4 | **Óratípus:**  Előadás X  Szeminárium   Gyakorlat  | **Értékelés:**  Kollokvium X  Gyakorlati jegy  |
| **A tantárgy oktatásának célja:**  Megismertetni a hallgatót a hazai kisgyermeknevelés alapelveivel, sajátosságaival, hogy hozzásegíthessük a helyes gyermekkép és intézménykép megalkotásához. Megismertetni a hallgatót a bölcsődei és gyermekotthoni nevelés céljaival, funkcióival, tevékenység-rendszerével, feladataival. Ismereteket nyújtani a gyermek közvetlen környezetének alakításához, a szabad mozgás, játék feltételeinek megteremtéséhez, a felnőtt felelősségének felismeréséhez.  A modul megalapozza a gyermek családi hátterének jobb megismerését, a családdal való hatékony együttműködést, a kisgyermek szakszerű nevelésére, a kölcsönös segítő kapcsolat kiépítésére ösztönöz.  **Tananyagtartalom**:   1. A szociális viselkedési szabályok elsajátítása. A helyes szokások kialakításának szerepe a gyermek szabálykövető magatartásában 2. A szociális viselkedési szabályok elsajátítása. A személyes kapcsolat jelentősége a szabályok elfogadásában és interiorizálásában 3. A szociális viselkedési szabályok elsajátítása. A jutalmazás-büntetés, értékelése helyes értelme. A reális követelmények felállítása; a pozitív viselkedés megerősítése 4. Nevelési problémát jelentő szokások: sírás, ujjszopás, sztereotip mozgások, a nemi szervvel való játék, ijedtség, félelem, harag, agresszió, a felnőtt kívánságával szembeszegülő „dacos” gyermek, stb. 5. A gyermek önállóságának kérdései. A választási szabadság és a döntési lehetőségek 6. A gyermek önállóságának kérdései. Önállóság és kontroll. Az önállóság sürgetésének és akadályozásának veszélyei 7. A szülőkkel való együttműködés az önállóság érvényesítése folytán. 8. A kisgyermek nevelését szabályozó legfontosabb dokumentumok. Törvények, rendeletek, Szabályzatok 9. A kisgyermek nevelését szabályozó legfontosabb dokumentumok Ellátási dokumentumok, egyéni fejlődési napló, fejlődési tábla, gyermek-egészségügyi törzslap és csoport napló, alapfüzet, stb. 10. A bölcsőde és a gyermekotthon legfontosabb feladatai. A három évnél fiatalabb gyermek csoportban nevelésének nehézségei. A csoportos és családi nevelés kapcsolódása. A személyes tulajdon jelentősége a bölcsődék és a csecsemőotthonban nevelkedő gyerek esetében. 11. Átmenet a családból a bölcsődébe a bölcsődéből az óvodába. A beszoktatás jelentősége, kialakult formái. A csoportalakítás folyamata. A bölcsődei csoportból való kiválás előkészítése. A szülőkkel való együttműködés az átmenetek időszakában. 12. A napirend szervezés feladatai és a gondozás jelentősége 13. A gyermekotthoni nevelés néhány speciális kérdése. Küzdelem a hospitalizmus ellen. A gyermek egyéniségének, ízlésének, kedvteléseinek, tiszteletének erősítése; a saját tulajdon kialakítása, védelme. A személyes múlt megőrzésének jelentősége. A szülő látogatása a gyermekotthonban. Az örökbefogadás. 14. A csecsemő- és kisgyermeknevelő-gondozó szerepe és feladatai 15. A csecsemő- és kisgyermeknevelő-gondozó és a gyermek közötti jó kapcsolat jelei | | | | |
| **Kötelező olvasmányok:**  Biztos alapokon – kisgyermekkori nevelés és oktatás. Országos Közoktatási Intézet Kutatási Központ. Budapest, 2002.  Bourdieu, P.: A kulturális örökség átadása. In: Ferge Zsuzsa–Józsa Péter–Szalai Sándor (szerk.): A műszaki haladás problémái. Budapest, Közgazdasági és Jogi Könyvkiadó, 1967.  Harcsa István: Az ifjúság életkörülményei. Gyermekek a családban. Családok közötti együttműködés. Budapest, KSH.1996.  Kozma Tamás: Bevezetés a nevelésszociológiába. Nemzeti Tankönyvkiadó, 2001.  Réger Zita: Utak a nyelvhez. Akadémiai Kiadó, 1986.  Bagdy Emőke: Családi szocializáció és személyiségzavarok (Pszichológia és pedagógia nevelőknek) Nemzeti Tankönyvkiadó, Bp., 1994.  F. Várkonyi Zsuzsa: Már százszor megmondtam, Gondolat, Bp., 1986. | | | | |
| **Tantárgyfelelős:** Bimbó Zoltánné  **Oktatók:** | | | | |